open-index/open-wikipedia-markdown huggingface dataset:
Isolde Kurz

**Isolde Kurz** (Stuttgart, 21. decembar 1853. - Tübingen, 5. april 1944.), njemačka književnica. 

Od 1873. do 1915. živjela je u Firenci, inspirirajući se firentinskom sredinom i renesansom za veći dio svoje najbolje proze ("Florentinske novele", "Tajanske priče").

## Djela 
* "Hodočašće u nedostižno"
* "Grad života"
* autobiografsko djelo "Iz zemlje moje mladosti" 
### Naslovi na njemačkom 
* 1888 *Gedichte*
* 1890  Novellen*
* 1895 *Italienische Erzählungen*
* 1900 *Von dazumal. Erzählungen*
* 1901 *Unsere Carlotta*
* 1902 *Die Stadt des Lebens: Schilderungen aus der Florentinischen Renaissance*
* 1902 *Frutti di mare*
* 1902 *Genesung. Sein Todfeind und Gedankenschuld.*
* 1905 *Im Zeichen des Steinbocks: Aphorismen*
* 1905 Gedichte*
* 1906 *Hermann Kurz: ein Beitrag zu seiner Lebensgeschichte*
* 1907 *Lebensfluten: Novellen*
* 1908 *Die Kinder der Lilith.Ein Gedicht*
* 1910 *Florentinische Erinnerungen*
* 1910 Humanisten*
* 1913 *Wandertage in Hellas*
* 1914 Märchen*
* 1914 *Deutsches Schwert 1914. Gesang für Barÿton oder einstimmigen Männerchor mit Orchesterbegleitung. Komponiert von Peter Gast. (Text: Isolde Kurz)*
* 1915 *Cora. Erzählungen*
* 1916 *Schwert aus der Scheide: Gedichte*
* 1918 meinem Jugendland*
* 1922 *Nächte von Fondi*
* 1924 *Die Liebenden und der Narr*
* 1924 *Vom Strande. Erzählungen*
* 1925 *Der Despot*. Georg Müller, München
* 1925 *Gesammelte Werke*. 6 Bde.
* 1926 *Meine Mutter*
* 1927 *Die Stunde des Unsichtbaren. Seltsame Geschichten*
* 1928 *Aus frühen Tagen. Erzählungen*
* 1929 *Ein Genie der Liebe. Dem toten Freund zur Wohnstatt*
* 1929 *Der Ruf des Pan. Zwei Geschichten von Liebe und Tod*
* 1931 *Vanadis. Der Schicksalsweg einer Frau*
* 1933 *Die Nacht im Teppichsaal. Erlebnisse eines Wanderers*
* 1935 *Gesammelte Werke* (6 Bände)
* 1938 *Die Pilgerfahrt nach dem Unerreichlichen. Lebensrückschau*
* 1938 *Gesammelte Werke*. 8 Bde.
* 1939 *Das Haus des Atreus*
* 2003 *Ein Splitter vom Paradies* (Auswahlband)

## Reference 
## Vanjski linkovi 
* http://www.kloepfer-meyer.de/Buecher/214/Isolde-Kurz.html

Kurz, Isolde
Erich Kästner

mini|300px|Potpis Ericha Kästnera
**Erich Kästner** bio je njemački književnik.

Godine 1933. njegove knjige zabranjene su i spaljivane. Autor je niza knjiga za djecu i omladinu poput romana *Emil i detektivi*, *Blizanke*, *Tonček i Točkica*, *Leteći razred*, *Emil i tri blizanca*. Jedan je od najboljih i najcjenjenijih njemačkih pisaca za djecu. Pisao je i epigrame i drame.

Kategorija:Biografije, Dresden
Kategorija:Njemački pisci
Kategorija:Rođeni 1899.
Kategorija:Umrli 1974.
Novela

**Novela** ( – novost) jest kratko prozno djelo sažete radnje čija fabula govori o isječku iz nečijeg života te najčešće sadrži samo jedan događaj i samo nekoliko likova. Njena radnja se događa u relativno kratkom vremenskom periodu i na relativno ograničenom prostoru.

Nastaje početkom renesanse paralelno sa romanom u vrijeme sekularizacije i desakralizacije književnosti.

Izbor teme u noveli je slobodan. Širokim područjem ljudskih sudbina, karaktera, događaja, doživljaja pojedinih ličnosti i zapažanjima o životnim pojavama koristi se ona kao građom koju, međutim, zbog kratkoće u izlaganju, mora obraditi na poseban način. Novela redovno počinje iznošenjem osobina lika ili događaja koji će se obrađivati na takav način da to u čitaoca izaziva neko očekivanje. 
S obzirom na potrebu da se kratko i sažeto pripovjedanje na neki način "zatvori", kako bi se postigao dojam cjelovitosti i kako bi se ispunilo očekivanje čitaoca, odnosno postigao dojam da je upravo dovoljno ono što je rečeno, i da je rečeno upravo toliko koliko je potrebno reći, novela obično završava poentom, tj. naglim isticanjem nečeg što je naročito važno za ono što novela obrađuje. Takva poenta se postiže naglim uvođenjem neočekivanog događaja, obrata u radnji, ili određenim stilskim efektima.

Novela je od renesanse do danas prošla razvoj u skladu sa razvojem cjelokupne književnosti. Boccacciova zbirka *Dekameron* (1348–1353) bila je i ostala uzor za jedan tip novele koja zanimljiv događaj, ili usmenom predajom već oblikovanu građu, virtuozno obrađuje u sažetom i stilski dotjeranom obliku. Romantizam nastoji novelu povezati sa bajkom, a realistički orijentirani novelisti, npr. Guy de Maupassant, teže da iz detalja svakodnevnice izvuku što jači dojam. Psihološku produbljenost i instistiranje na ličnoj atmosferi razvija u noveli pogotovo Anton Pavlovič Čehov, a moderni novelisti vole naročite stilske efekte i upotrebu raznolikih i često sasvim posebnih tehnika pripovijedanja.

Mnoge novele povezuju se u cikluse, i to najčešće na taj način što jedna okvirna novela objašnjava povezanost ostalih (tako u zbirci novela i bajki *Hiljadu i jedna noć* novela o Šeherzadi, koja pričanjem odlaže izvršenje smrtne presude, služi kao onaj okvir u koji ulaze sve ostale novele), ili tako što uzajamnu vezu pojedinih novela čini jedan lik ili isti pripovjedač koji se pojavljuje u svim novelama. Na primjeru takvih novela stvoren je pojam "uokvirene novele", odnosno uokvirene pripovjesti, kojim se označava obuhvatanje nekog niza ili grupe novela jednom ili više okvirnih novela. Takav postupak neki teoretičari smatraju jednim od izvornih postupaka u kompoziciji umjetničke proze. Kada se, opet, novele čvršće vezuju međusobno (npr. tako što se u njima postupno zahvata i obrađuje sudbina nekog karaktera), ciklus novela prelazi u roman.

## Vanjski linkovi 
* 

Kategorija:Književnost
Šid

**Šid** je grad i središte istoimene općine u Srijemu, u zapadnom dijelu Srbije, u blizini granice s Bosnom i Hercegovinom i Hrvatskom. Prema posljednjem popisu iz 2002. godine u općini je živjelo 38.921 stanovnika, a u gradu 17.155. Voćarsko-vinogradarski je kraj, sa velikim vinskim podrumom. Pored poljoprivrede, razvijena je prehrambena industrija, posebno prerada žita, te savremena industrijska klaonica i fabrika za proizvodnju jestivog ulja. Osim toga ne treba zaboraviti tekstilnu industriju i industriju trikotaže. Grad ima zanimljiv turistički potencijal, naročito za lov i ribolov. U gradu se nalazi spomen kuća i galerija slikara Save Šumanovića.

## Također pogledajte 
* Srijem

## Reference 
## Vanjski linkovi 
Kategorija:Općine u Srbiji
Kategorija:Općine u Vojvodini
Kategorija:Općine u Srijemskom okrugu
*
Imigracija

[thumb|right|330px|[Neto postotak migracija za 2011.: pozitivan (plav), negativan (narandžasto), stabilan (zelen), i bez podataka (sivo)]]
thumb|Europski imigranti koji stižu u Argentinu

**Imigracija** je proces doseljavanja stanovništva na neki prostor, uzrokovan njegovim određenim, za stanovništvo privlačnim faktorima.
Kod imigracije se razlikuju dva tipa: legalna imigracija - doseljavanje stanovništva u skladu s pravnim propisima ili s pristankom države na čiju teritoriju imigranti dolaze; te ilegalna imigracija - doseljavanje stanovništva koje predstavlja kršenje pravnih propisa, odnosno protivno volji organa države na čiju se teritoriju dolazi.
Suprotno od: emigracija

## Također pogledajte 
* Emigracija

## Reference 
## Vanjski linkovi 
Kategorija:Demografija
Kategorija:Imigracija
Emigracija

**Emigracija** - latinska riječ (emigrare –iseliti se) podrazumijeva dva značenja.

1. preseljenje iz domovine u neku stranu zemlju, koje može biti izazvano ekonomskim političkim, religioznim ili drugim razlozima; 

2. izbjeglištvo, prebjeglištvo, iseljeništvo u nekoj zemlji. To je proces odseljavanja stanovništva s nekog prostora uzrokovan njegovim određenim, za stanovništvo odbojnim faktorima, ili - češće - jačim privlačnim faktorima nekog drugog prostora, u koji se stanovništvo seli.

## Također pogledajte 
* Dijaspora
* Imigracija

Kategorija:Demografija
Narod

**Narod** je grupa ljudi karakterizirana sljedećim obilježjima:

* kolektivno vlastito ime
* mit o zajedničkim precima
* zajednička historijska sjećanja
* jedan ili više razlikovnih elemenata zajedničke kulture
* povezanost s određenom "domovinom"
* osjećaj solidarnosti kod značajnih dijelova populacije

U bosanskom jeziku, kao i ostalim slavenskim jezicima, riječ "narod" je etimološki povezana sa srodnošću, rodom, porijeklom. U savremenoj se antropologija i sociologiji često koriste pojmovo etnosa i etniciteta, koji vuku korijen od grčke riječi koja označava bilo koji skup (npr. i stado).

## Također pogledajte 
* Spisak etnonima
## Literatura 
Anthony Smith: National identity, London, 1991
## Vanjski linkovi 
* http://www.un.org/en/documents/charter/chapter1.shtml

Kategorija:Antropologija

Kategorija:Etnologija
Kategorija:Čovjek
.ke

**.ke** je najviši Internet domen za Keniju. Mrežni informatički centar Kenije je zadužen za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Kenija
K
Nelly Sachs

mini|desno|Nelly Sachs

**Nelly Sachs** (Berlin, 10. decembar 1891. - Stockholm, 12. maj 1970.), njemačka književnica.

Do 1940. živjela je u Njemačkoj, gdje umalo zbog židovskog porijekla nije dospjela u nacistički logor smrti. Uz pomoć književnih prijatelja iz Švedske, emigrirala je 1940. i otada živjela u Stockholmu. Godine 1966. dobila je Nobelovu nagradu za književnost. Prevodila je švedsku liriku na njemački, pisala drame, ali je najpoznatija kao pjesnikinja, iako je počela pisati pjesme tek u svojoj 50-oj godini. Njena lirika je u cijelosti posvećena stradanju židovskog naroda.

## Djela 
* "U stanovima smrti"
* "Pomrčina zvijezde"
* "Bijeg i preobrazba"
* "Znaci u pijesku"

## Također pogledajte 
* Spisak žena dobitnica Nobelovih nagrada

Sachs, Nelly
Sachs, Nelly
Mit

mini|desno|200px|Ilustracija Bitke kod Kurukshetra, iz rukopisa hindu epa Mahabharata

**Mit** je objašnjenje na razna životna pitanja u odsutnosti nekog racionalnog ili naučnog odgovora (Kako je nastao svijet, što se događa kada umremo), te drugi naziv za nestvarne ili fantastične priče. To je opisna (narativna) projekcija neke kulturne grupe i njihovog osjećaja vlastite historije, te značajnog odnosa sa "višim" silama iz okolnog svijeta i svemira. Mit je projekcija aspekata duše određene kulture. U svom kompleksnom ali otkrivajućem simbolizmu, mit je u odnosu na kulturu kao što snovi stoje u odnosu na osobu.
Obično se mitovi vežu za drevne narode. Smatra se da je Ramajana najstariji do danas sačuvani mit. Najpoznatiji mitovi današnjice su mitovi Stare Grčke. 
Iako je tačno da su mitovi nastali kao objačnjenje na životna pitanja za koje nema, ili tada nije bilo, naučnog odgovora, mnogi psiholozi smatraju da oni otkrivaju jedan pogled na svijet zajednički svim ljudima tog podneblja. Zbog toga je mitologija jedan od ključnih aspekata savremene psihologije.

## Primjeri kreiranja mitova 
Kompleksna ceremonija okretanja derviša je jedan od primjera islamskog mističnog simbolizma, u vezi sa geometrijskom savršenošću svemira kojeg je kreirao Allah. Pješčani crteži Navajo indijanaca je vizuelna metafora stvaranja, koji kroz kontakt sa oboljelom osobom pomažu da život počne iz početka. U starijim formama kršćanskih euharistijskih ceremonija, kada učesnici uzimaju posvećenu hranu, događaj se završava recitiranjem kršćanskog kreiranja mita o Sv. Ivanu (John I), što daje naznake o svojim dubokim korijenima u ceremonijama posvećenim ponovnom stvaranju. Etika judaizma je logična derivacija iz jednostavnog i patrijarharnog stvaranja opisanog u Genezi.

## Također pogledajte 
* Mitologija
* Legenda
* Tradicija

## Reference 
Kategorija:Mitologija
Ludwig Tieck

**Ludwig Tieck** (Berlin, 31. maj 1773. - Berlin, 28. april 1853.) njemački književnik

Pohađao je različite univerzitete, putovao iz mjesta u mjesto i iz zemlje u zemlju, okušao se u gotovo svim književnim djelatnostima i rodovima te došao u dodir i sarađivao s mnogim istaknutim osobama svoga doba. Iako važno mjesto u historiji njemačke književnosti zauzimaju njegove drame, kritike, naučni spisi, izdavački i prevoditeljski pothvati (srednjevjekovna njemačka poezija, englesko pozorište, Cervantesov Don Quijote, a učestvovao je i u dovršavanju Schlegelova prijevoda Shakespearovih djela), njegov, najveći doprinos su novele, dopadljive, duhovite i realistične.

## Reference 
## Vanjski linkovi 
Kategorija:Njemački pisci
Kategorija:Biografije, Berlin
Kategorija:Rođeni 1773.
Kategorija:Umrli 1853.
Otto Ludwig

**Otto Ludwig** (Eisfeld, 11. februar 1813. - Dresden, 25. februar 1865.), njemački književnik

Autor je drama "*Nasljedni šamar*", "*Makabejci*" i dr., ali veću vrijednost imaju njegove realističke pripovijetke ("*Između neba i zemlje*"). U djelu "*Rasprave o Shakespearuu*" raspravlja o osnovnim problemima dramskog pjesništva.

Kategorija:Njemački pisci
Kategorija:Biografije, Eisfeld
Kategorija:Rođeni 1813.
Kategorija:Umrli 1865.
Oskar Maria Graf

**Oskar Maria Graf** (Berg am Starnberger See, 22. juli 1894. - New York, 28. juni 1967.), njemački književnik

Kao radikalni socijalist učestvovao je u njemačkom revolucionarnom pokretu. Bio je protivnik nacionalsocijalista od samog početka. 1933. godine emigrirao je u Beč, pa u Prag. Nacisti su pokušali prisvojiti njegovo djelo, a on im odgovara čuvenim protestom *"Spalite me"* (Verbrennt mich), poslije čega su mu oduzeli njemačko državljanstvo. Od 1938. godine živio je u SAD. Autor je pjesama i novela, no prvenstveno je romanopisac, slikar svojega bavarskog zavičaja. Njegov se izraz odlikuje razumijevanjem za tzv. malog čovjeka i krepkim pučkim humorom.

## Djela 
* "Revolucionari" 
* "Divni ljudi" 
* "Mi smo uznici" 
* "Bavarski Dekameron" 
* "Život moje majke" 
* "Veliko seljačko zrcalo" 
* "Anton Sittinger"

Kategorija:Njemački pisci
Kategorija:Biografije, Berg am Starnberger See
Kategorija:Rođeni 1894.
Kategorija:Umrli 1967.
Arno Schmidt

**Arno** Otto **Schmidt** (Hamburg, 18. januar 1914 – Celle, 3. juni 1979) bio je njemački književnik.

Prekinuo je studij matematike, radio kao radnik tekstilne firme, u ratu bio vojnik i vojni zarobljenik, tumač za engleski jezik te postao slobodni pisac. Bio je žestoki protivnik rata i totalitarizma, pristaša slobodne stvaralačke fantazije, a u kratkim romanima, esejima i pripovijetkama eksperimentira jezičnim gradivom sve do samog ruba komunikativnosti. Za svoj izazivački, jetki i duhoviti izraz služi se avangardnom proznom tehnikom (montažom, strujom svijesti i unutrašnjim monologom). Prevodio je Williama Faulknera, Jamesa Joycea, E. Huntera i J.F. Coopera.

## Djela 
* ***pripovijetke***: 
** "Leviathan"
** "Kosmas"
* ***eseji***: 
** "Dya Na Sore"
** "Belphegor"
* ***romani***: 
** "Republika učenjaka"
** "Kameno srce"
** "Zettelov san"
** "Škola ateista"

Kategorija:Njemački pisci
Kategorija:Biografije, Hamburg
Kategorija:Rođeni 1914.
Kategorija:Umrli 1979.
Kategorija:Dobitnici Goetheove nagrade
Theodor Plievier

**Theodor Plievier** (Berlin, 12. februar 1892. - Avegno, Švicarska, 12. mart 1955.), njemački književnik

U mladosti je bio rudar, mornar, gonič stoke te je proputovao mnoge zemlje, a 1918. godine učestvovao je u ustanku mornara u Wilhelmshavenu. Bio je naprednih nazora i pripada grupi proleterskih pisaca. Od 1933. godine emigrant je u Sovjetskom Savezu, a godine 1945. vraća se u Njemačku, da bi zatim odselio u Švicarsku gdje je i umro. U svojim romanima opisao je na komunikativan i dokumentaran način velike bitke iz 1. i 2. svjetskog rata.

## Djela 
* "Carevi kuliji" 
* "Vrata svijeta" 
* "Car ode, generali ostadoše" 
* "Pomorska bitka kod Skagerraka" 
* trilogija "Staljingrad", "Moskva", "Berlin"

Kategorija:Njemački pisci
Kategorija:Biografije, Berlin
Kategorija:Rođeni 1892.
Kategorija:Umrli 1955.
Ernst Toller

**Ernst Toller** (Samotschin, 1. decembar 1893. - New York, 22. maj 1939.), njemački književnik.

Bio je dobrovoljac u Prvom svjetskom ratu. Razočaran onim što je doživio na fronti, istupa protiv rata, organizirajući u Heidelbergu ligu studenata koji se zalažu za mir. Sudjelovao je u stvaranju Bavarske sovjetske republike, a zbog revolucionarne djelatnosti osuđen je na pet godina tamnice. Nakon Hitlerova dolaska na vlast emigrirao je u Ameriku. Godine 1939. izvršio je samoubistvo.

Bio je pjesnik, dramatičar, autor memoara, putopisac, jedan od istaknutih predstavnika njemačkog ekspresionizma, a u razdoblju između dva rata istaknuti antifašist čije se književno djelovanje ne može odvojiti od političkoga.

## Djela 
* "Knjiga o lastavicama" 
* "Razulareni Wothar" 
* "Jedna mladost u Njemačkoj" 
* "Pisma iz tamnice" 
* "Bio sam Nijemac"

Toller, Ernst
Kategorija:Rođeni 1893.
Kategorija:Umrli 1939.
Kategorija:Biografije, Szamocin
David Trezeguet

**David Trezeguet** nekadašnji je francuski nogometaš i reprezentativac argentinskog porijekla.

## Karijera 
Kao veoma mali seli s roditeljima u Argentinu, gdje ga je 1995. pronašao francuski klub Monaco. Za "Kneževe"je igrao do 2000, kad je prešao u Juventus, s kojim je triput bio prvak italijanske Serie A.

Dana 30. augusta 2010. potpisao je dvogodišnji ugovor s novim španskim prvoligašem Hérculesom. Međutim, klub nije uspio ostati u La Ligi, pa je Trezeguet napustio klub početkom ljeta.

Istog datuma 2011. završio je prelazak u Baniyas, koji se takmiči u Prvoj ligi Ujedinjenih Arapskih Emirata.

Nakon sezone u Baniyasu sljedeće dvije igrao je u Argentini, za River Plate i Newell's Old Boyse, da bi karijeru završio u januaru 2015. kao član indijskog Pune Cityja.

## Reprezentacija 
Za francusku reprezentaciju nastupio je 71 put i postigao 34 gola. Na Svjetskom prvenstvu 2006. bio je jedini igrač koji nije realizirao penal u finalu protiv Italije (Italija je postala prvak svijeta, pobijedivši Francusku 5:3 nakon boljeg izvođenja penala).

## Reference 
## Vanjski linkovi 
*
*

Kategorija:Rođeni 1977.
Kategorija:Biografije, Rouen
Kategorija:Francuski nogometaši
Kategorija:Nogometaši Club Atlético Platensea
Kategorija:Nogometaši AS Monaca
Kategorija:Nogometaši Juventusa
Kategorija:Nogometaši Hérculesa
Kategorija:Nogometaši Banijasa
Kategorija:Nogometaši River Platea
Kategorija:Nogometaši Newell's Old Boysa
Kategorija:Nogometaši Pune Cityja
Kategorija:Igrači na Svjetskom prvenstvu u nogometu 1998.
Kategorija:Igrači na Evropskom prvenstvu u nogometu 2000.
Kategorija:Igrači na Svjetskom prvenstvu u nogometu 2002.
Kategorija:Igrači na Evropskom prvenstvu u nogometu 2004.
Kategorija:Igrači na Svjetskom prvenstvu u nogometu 2006.
Kategorija:Živi ljudi
Crna kutija

[thumb| Moderni uređaj za snimanje podataka o letu; [podvodni lokator je mali cilindar na krajnjoj desnoj strani. (Prijevod poruke upozorenja na francuski: "Snimač podataka o letu se ne otvara".) Upozorenje se pojavljuje na engleskom jeziku s druge strane.]] 
[thumb|Snimač glasa iz pilotske kabine MS-61 iz doba Hladnog rata iz [Sovjetski Savez|Sovjetskog presretača MiG-21 MiG-21]]

**Snimač leta** je elektronski uređaj za snimanje postavljen u avionu radi olakšavanja istrage avionskih nesreća i incidenata. Uređaj se kolokvijalno može nazivati "**crna kutija**", zastarjeli naziv koji je postao pogrešan naziv jer ih je potrebno obojiti svijetlo narandžastom bojom, kako bi se olakšalo njihovo izvlačenje nakon nesreća.
[thumb|Snimač podataka o letu pronađen u [rijeka Potomac|rijeci Potomac 2. februara 2025., jednog od aviona uključenih u sudar u zraku na rijeci Potomac 2025.. ]]
Postoje dvije vrste uređaja za snimanje leta: **snimač podataka o letu** (**FDR**) čuva nedavnu historiju leta snimanjem desetina parametara prikupljenih nekoliko puta u sekundi; **snimač glasa u pilotskoj kabini** (**CVR**) čuva nedavnu historiju zvukova u pilotskoj kabini, uključujući razgovor pilota. Dva uređaja se mogu kombinovati u jednu jedinicu. Zajedno, FDR i CVR dokumentuju historiju leta aviona, što može pomoći u kasnijoj istrazi.

Međunarodna organizacija civilnog vazduhoplovstva zahtijeva da dva snimača leta budu sposobna da prežive uslove koji se mogu pojaviti u teškoj avionskoj nesreći. Specificirani su da izdrže udar od 3400 *g* i temperature preko 1000&nbsp;°C prema EUROCAE ED-112. Oni su obavezni u komercijalnim avionima u Sjedinjenim Državama od 1967. godine. Nakon neobjašnjivog nestanka leta 370 kompanije Malaysia Airlines 2014. godine, komentatori su pozvali na prijenos podataka uživo na zemlju, kao i na produženje vijeka trajanja baterija podvodnih lokatora.

Suprotnost crnoj kutiji je sistem u kojem se mogu vidjeti unutrašnje komponente ili logika. Ponekad se naziva prozirna kutija, staklena kutija ili bijela kutija.

## Reference 
Iako se naziva crnom, u stvarnosti je fluorescentno crvene ili narandžaste boje, kako bi se u slučaju nesreće što prije mogla pronaći. Pridjev crna dobila je zbog događaja nakon kojega se traži (udes aviona).

Kategorija:Inženjerstvo
Kategorija:Sistemi
Kategorija:Avijacija
Franck Ribéry

**Franck Ribéry** (*Frank Riberi;* Boulogne-Sur-Mer, 7. april 1983.) je francuski nogometaš i reprezentativac koji od ove sezone igra u njemačkom klubu FC Bayern München. Mediji su ga nedavno proglasili nasljednikom legendarnog Zizoua zbog izvrsnih nastupa za reprezentaciju i klub. Sa dvije godine bačen je kroz prednje staklo u automobilskoj nesreći što je uzrokovalo ožiljke na desnoj strani lica i čelu.

Ribéry je 2006. godine prešao na Islam i preuzeo je muslimansko ime Bilal. Njegova supruga Wahiba Belhami je alžirskog porijekla. Imaju dvije kćerke, i jednog sina.

## Karijera 
Karijeru je započeo u gradskom klubu US Boulogne odakle ga je put vodio do Olympique Alèsa, Bresta i FC Metza u uzastopnim sezonama. U julu 2005. potpisao je za turski Galatasaray i pomogao im je da osvoje Turski kup. U julu 2005. jednostavno je napustio Istanbulski klub i otišao u Olympique de Marseille, njegov šesti klub u karijeri. Njegov odlazak bio je jako kontroverzan; Galatasaray je tvrdio da mu je ugovor još valjanj, no Ribéry je tvrdio da nije i da mu je Galatasaray dugovao mnogo novca. To je uzrok FIFA-ine arbitraže od juna 2006. Prelazak u Marseille donio mu je tituli najboljeg igrača u mjesecima augustu, septembru i novembru 2005.

Pozvan je u reprezentaciju za svjetsko prvenstvo u Njemačkoj. Mediji su ga povezivali sa Arsenalom, Manchester Unitedom i Olympique Lyonom. Kada su ga na intervjuu pitali da li mu draži Arsenal ili Manchester rekao je Arsenal. Nakon prvenstva rekao je da želi u Manchester jer bi želio surađivati sa sureprezentativcom Petriceom Evrom i jer jako cijeni njihovog menadžera, Alexa Fergusona. No ipak, po izvještaju Sky Sport Newsa, Ribéry je rekao da ovo ljeto želi u Lyon. No kasnije je izjavio da bi prešao u engleski Arsenal kako bi radio sa Wengerom, koji je Francuz. Ovog ljeta iako su za njega zainteresirani mnogi evropski klubovi Franc Ribery je ipak odlučio nastaviti karijeru u Bayern Munchenu. Bayern je za njega izdvojio nevjerovatnih 25 miliona dolara tako da će on upravo biti najveći transfer u historiji Bundeslige.

## Uspjesi 
### Klub 
#### Galatasaray 
*Türkiye Kupası: 2004/05

#### Marseille 
*UEFA Intertoto kup: 2005

#### FC Bayern München 
*DFB-Ligapokal:  2007
*Njemački kup: 2008
*Bundesliga: 2007/08

### Individualne 
*Francuski nogometaš godine: 2007, 2008
*Njenački nogometaš godine: 2008
*UEFA Ekipa godine: 2008

## Reference 
## Vanjski linkovi 
* 
* 
* 
* Franck Ribéry  na lfp.fr
* Franck Ribéry na lequipe.fr

Kategorija:Rođeni 1983.
Kategorija:Biografije, Boulogne-sur-Mer
Kategorija:Francuski nogometaši
Kategorija:Igrači na Svjetskom prvenstvu u nogometu 2006.
Kategorija:Igrači na Evropskom prvenstvu u nogometu 2008.
Kategorija:Igrači na Svjetskom prvenstvu u nogometu 2010.
Kategorija:Igrači na Evropskom prvenstvu u nogometu 2012.
Kategorija:Nogometaši US Boulognea
Kategorija:Nogometaši Olympique Alèsa
Kategorija:Nogometaši Stade Brestoisa
Kategorija:Nogometaši Metza
Kategorija:Nogometaši Galatasaraya
Kategorija:Nogometaši Olympique Marseillea
Kategorija:Nogometaši Bayern Münchena
Kategorija:Živi ljudi
United Airlines

mini|250px|right|Stari logo United Airlinesa (1973 - 2010).

**United Airlines** je američka aviokompanija sa sjedištem u Chicagu. Glavno sjedište je u Međunarodnom aerodromu O'Hare. United Airlines ima preko 650 letova, iz O'Hare-a, svaki dan.

Od 25. decembra 2005 god., *United Airlines* je druga najveća avionska kompanija po broju putnika (iza American Airlines-a). United Airlines ima 54.000 zapošljeni ljudi i oko 460 aviona.

## Flota 
## Nesreće 
* FAA registracija NC13304 (nema broj leta) 10. oktobar 1933
* Let 615 (24. august 1951)
* Let 409 (6. oktobar 1955)
* Let 629 (1. novembar 1955)
* Let 718 (30. juni 1956)
* Let 826 (16. decembar 1960)
* Let 859 (11. juli 1961)
* Let 297 (23. novembar 1962)
* Let 823 (9. juli 1964)
* Let 389 (16. august 1965)
* Let 227 (11. novembar 1965)
* Let 266 (18. januar 1969)
* Let 533 (8. decembar 1972)
* Let 173 (28. decembar 1978)
* Let 811 (24. februar 1989)
* Let 232 (19. juli 1989)
* Let 585 (3. mart 1991)
* Let 93 (11. septembar 2001 - Napadi 11. septembra 2001.)
* Let 175 (11. septembar 2001 - Napadi 11. septembra 2001.)
* Let 3411 (9. april 2017)

## Vanjski linkovi 
* United Airlines Službena Web stranica 
** Svjetske Službene Web stranice 

Kategorija:Avijacija
Kategorija:Avionske kompanije
Empire State Building

**Empire State Building** je neboder u Midtown Manhattanu u New York-u izgrađena u Art Deco stilu sa 102 sprata. Dizajnirao ju je Shreve, Lamb & Harmon i izgrađena je tokom 1930. i 1931. godine. Ime je izvedeno iz nadimka savezne države New York, "Empire State". Krov zgrade se nalazi na visini od 380&nbsp;m a ukupna visina sa antenom iznosi 443,2&nbsp;m. Empire State Building je bila najviša zgrada na svijetu sve do izgradnje Svjetskog trgovačkog centra 1970. godine; nakon njegovog rušenja u napadima 11. septembra 2001, Empire State Building je ponovo postao najviši gradski neboder sve do 2012. godine. Zgrada je trenutno u 2020. godini sedma najviša građevina u New Yorku, deveti najviši završeni neboder u SAD-u, 48. najviši u svijetu i peta najviša samostojeća struktura u Americi.

Područje Empire State Buildinga koje se nalazi u Midtown Southu na zapadnoj strani pete avenije između zapadnih 33. i 34. ulice, izvorno je bio dio farme s početka 18. stoljeća. Područje je 1893. godine postalo lokacija hotela Waldorf–Astoria. Empire State Inc. je 1929. otkupio lokaciju i predstavio planove izgradnje nebodera. Dizajn Empire State Buildinga je promijenjen petnaest puta dok nije bilo osigurano da će postati najviša zgrada na svijetu. Izgradnja je počela 17. marta 1930, a zgrada je otvorena trinaest i po mjeseci poslije, 1. maja 1931. Uprkos povoljnom publicitetu vezanom za izgradnju zgrade, zbog Velike depresije i Drugog svjetskog rata vlasnici nisu ostvarili dobit sve do ranih 1950-ih.

Arhitektura zgrade u Art Deco stilu, visina i osmatračnice učinili su zgradu veoma popularnom atrakcijom. Godišnje oko 4 miliona turista iz cijelog svijeta posjeti osmatračnice na 86. i 102. spratu; dodatna unutrašnja osmatračnica na 80. spratu otvorena je 2019. godine. Empire State Building je američka kulturna ikona: prikazana je u više od 250 TV emisija i filmova od izlaska filma *King Kong* 1933. godine. Ovaj simbol New Yorka je Američko društvo građevinskih inženjera imenovalo kao jedan od Sedam čuda modernog svjeta. Zgrada se 2007. godine našla na prvom mjestu liste omiljene arhitekture Amerike koju vodi Američki institut arhitekata. Pored toga, Komisija za očuvanje znamenitosti New Yorka proglasila je 1980. godine Empire State Building i enterijer njenog prizemlja gradskom znamenitosti, te su 1986. godine također dodani u  Nacionalni registar historijskih mjesta kao Nacionalna historijska znamenitost.

## Reference 
### Bilješke
### Citati
### Bibliografija
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Dalje čitanje
* 
* 
* 
* 
* 
* 

## Vanjski linkovi 
* 
* Empire State Building na CTBUH Skyscraper Center
* Izgradnja Empire State Buildinga (1930–1931)  na veb-sajtu Javne biblioteke New Yorka
* Empire State Building arhiva, circa 1930–1969 , Avery bibilioteka arhitekture i primjenjenih umjetnosti na Univerzitetu Columbia

Kategorija:Građevine i strukture u Sjedinjenim Američkim Državama
Velika depresija

mini|Lange: Migrantkinja
**Velika kriza** ili, kako se još često zove **Velika ekonomska kriza** ili **Velika depresija** nazivi su teškog sloma cijelih nacionalnih ekonomija u svim važnijim industrijskim državama koja je počela 1929. a očitovala se, između ostalog, slomom cijelog niza privrednih subjekata, masivnom nezaposlenošću i deflacijom. Istovremenost pojavljivanja krize u raznim područjima nacionalne ekonomije bila je pospješena naraslom međusobnom prepletenošću pojedinih dijelova privrede kao i ekonomija raznih država te povezanošću financijskih tokova odnosno naraslom pokretljivošću kapitala ali i nepostojanjem određenih elemenata reguliranja tržišta koji se danas podrazumijevaju. Svjetska ekonomska kriza je prekinula je tzv. "zlatne dvadesete godine".

## Pregled 
U početku lagani pad rasta svjetski vodeće privrede SAD-a doveo je špekulativno precijenjeno tržište dionica u oktobru 1929. do sloma ("crni utorak"). To je dovelo do okretanja tokova kapitala. Kapital, koji je u godinama prije toga bio investiran u druge nacionalne ekonomije, na brzinu je povlačen. U Evropi (ali i u drugim zemljama svijeta) je to povlačenje kapitala izazvalo najteže oblike krize u njihovim ionako slabim ekonomijama. U cijelom lancu događanja došlo je do masivne nezaposlenosti i ogromnog pada međunarodne razmjene.

U raznim državama se na izazove reagiralo različito: polazeći od Skandinavije, a naročito Švedske, demokratije koje su funkcionirale počele su, prelazeći u socijalne države, s intervencijama u tržišna događanja. Kolebljive pokušaje interveniranja američkog Predsjednika Hoovera je njegov nasljednik Franklin D. Roosevelt od 1933. pojačao, a skup primijenjenih mjera ostao je u ekonomskoj teoriji poznat pod imenom New Deal. Najpoznatija mjera je bilo financiranje javnih radova, kao mjere za pokretanje investicija, povećanim zaduživanjem države (kasnije poznatim pod nazivom deficitno financiranje). Mnoge države (npr. Velika Britanija) tada odustaju od povezivanja vrijednosti svojih valuta uz zlato (što je do tada bilo pravilo) kako bi barem sačuvali svoje valutne rezerve. Druge države (npr. Njemački Reich) su pokušale jačanjem vrijednosti svojih valuta dovesti pod kontrolu raspad ekonomije, što je imalo za posljedicu katastrofalni pad standarda i do ogromne socijalne krize. To je, opet, otvorilo put radikaliziranju politike i u Njemačkoj pogodovalo usponu nacionalsocijalizma.

## Posljedice 
U SAD-u, gdje je sve počelo, nakon sloma čitave ekonomije, svaki četvrti Amerikanac je ostao bez posla, tako da je oko 15 miliona ljudi bilo nezaposleno. Prosječne nadnice su pale za 60%, a prihod od poljoprivrede za 50%. Kako je do tada ekonomija SAD-a bila vodeća i u neku ruku pokretač razvoja svjetske privrede, tako se i kriza prelila iz Amerike u cijeli svijet. Posljedice su se osjetile u svim zemljama svijeta, a najteže je bilo industrijski razvijenijim državama.

## Također pogledajte 
* kriza

## Reference 
Kategorija:Ekonomija
Alipašino Polje

mini|desno|200px|Alipašino Polje
**Alipašino Polje** je sarajevsko naselje u općini Novi Grad. Naselje se sastoji iz tri kvarta: Faza A, Faza B i Faza C.

Stambeno naselje je nastajalo i građeno u periodu 1974. - 1979. godine po generalnom planu razvoja grada Sarajeva iz 1964. godine.
Spratnost stambenih zgrada se kreće od 4 pa do 18 spratova. U toku rata u Bosni i Hercegovini mnoge zgrade su pretrpjele velika oštećenja fasada i stanova što je vidljivo i danas.
Uporedo s vrlo sporim obnavljanjem i popravljanjem stambenih zgrada po naselju se danas mogu vidjeti i više zgrada "novijeg" datuma, kao i objekti poslovne namjene.

## Također pogledajte 
*Masakri na Alipašinom Polju

## Vanjski linkovi 
* Stranica općine Novi Grad
* Polje visokog rizika, Nisvet Džanko

## Reference 
Kategorija:Naselja u Sarajevu
Dinstanje

mini|desno|300px|Dinstanje janjetine
**Dinstanje** je postupak termičke obrade namirnica pri čemu se namirnice izlažu većim temperaturama, a obično toplota na namirnice djeluje preko tečnosti koju same namirnice otpuste. Eventualno se u toku procesa može dodavati pomalo tečnosti da ne bi došlo do zagorijevanja ako namirnice nemaju dovoljno sopstvene tečnosti. Dinstanje se vrši obično u plitkim posudama (tave, plitke šerpe) sa ili bez poklopca.

## Reference 
## Vanjski linkovi 
Kategorija:Kulinarstvo
Kategorija:Vrste hrane
The Rolling Stones

300p|mini|The Rolling Stones

**The Rolling Stones** je britanska rock grupa koja je postala poznata u 60-im, a djeluje i danas.

Kao i mnoge britanske rock grupe nastala je pod uticajem američkog bluesa i ranog rock'n'rolla. Sredinom 60-ih su bili, nakon Beatlesa, drugi najpopularniji band u svijetu. Bili su poznati i kao pobunjenički band, s imidžom loših momaka. Od početaka ih se povezivalo s drogom i alkoholom. Početna postava The Rolling Stonesa bila je: Bill Wyman, Brian Jones, Charlie Watts, Keith Richards i naravno Mick Jagger. Glavni tekstopisci benda, Jagger i Richards, preuzeli su vodstvo nakon što je Andrew Loog Oldham postao menadžer grupe. Jones je napustio bend manje od mjesec dana prije svoje smrti 1969. godine, nakon što ga je već zamijenio Mick Taylor, koji je ostao do 1974. godine. Nakon što je Taylor napustio bend, Ronnie Wood je zauzeo njegovo mjesto 1975. godine i nastavio je svirati gitaru u tandemu sa Richardsom. Originalna postava mijenala se mnogo puta, ali su od 1961. pa do danas u njoj prisutni Mick Jagger, Keith Richards i Charlie Watts. Od 1975. sa njima na gitari svira i Ron Wood. 
## Diskografija 
* ''The Rolling Stones / England's Newest Hit Makers* (1964) 
* *12 X 5* (1964)
* *The Rolling Stones No. 2* (1965) 
* *The Rolling Stones, Now!* (1965) 
* *Out of Our Heads* (1965)
* *December's Children (And Everybody's)* (1965)
* *Aftermath* (1966)
* *Between the Buttons* (1967)
* *Flowers* (1967) 
* *Their Satanic Majesties Request* (1967)
* *Beggars Banquet* (1968)
* *Let It Bleed* (1969)
* *Sticky Fingers* (1971)
* *Exile on Main St.* (1972)
* *Goats Head Soup* (1973)
* *It's Only Rock 'n Roll* (1974)
* *Black and Blue* (1976)
* *Some Girls* (1978)
* *Emotional Rescue* (1980)
* *Tattoo You* (1981)
* *Undercover* (1983)
* *Dirty Work* (1986)
* *Steel Wheels* (1989)
* *Voodoo Lounge* (1994)
* *Bridges to Babylon* (1997)
* *A Bigger Bang* (2005)
* *Blue & Lonesome* (2016)
* *Hackney Diamonds'' (2023)

## Vanjski linkovi 
* Zvanični sajt
* Welcome ROLLING STONES 'Good Guys'

## Reference 
Kategorija:Muzičke grupe osnovane 1962.
Kategorija:Britanske muzičke grupe
Kategorija:Britanske rok-grupe
.kw

**.kw** je najviši Internet domen za Kuvajt. Ministarstvo komunikacija je zaduženo za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Kuvajt
K
Manisa (pokrajina)

**Pokrajina Manisa** (tur.: *Manisa ili*) je pokrajina na zapadu Turske. Graniči se sa pokrajinama Izmir na zapadu, Aydin na jugu, Denizli na jugoistoku, Uşak na istoku, Kütahya na sjeveroistoku i Balikesir na sjeveru. Prema podacima iz 2018. u Pokrajina je živjelo 1.429.643 stanovnika na površini od 13.120&nbsp;km2 pri čemu je gustoća naseljenosti 109 stanovnika/km2.

Glavni grad pokrajine je Manisa.

## Gradovi 
## Reference 
## Vanjski linkovi 
* Službena stranica pokrajine

Kategorija:Pokrajine u Turskoj
*
Most "Golden Gate"

**Golden Gate** je most izgrađen 1937. Jedan je od najprepoznatljivijih simbola San Franciska. Ukupna dužina mosta (uključujući prilaze) iznosi 2,7 kilometara. Udaljenost između 2 tornja (glavni luk) je 1.280 metara, dok je visina do vode 67 metara. Dva tornja se uzdižu na visinu od 227 metara. Promjer glavnih nosećih kablova je 0,91 metara.

Most "Golden Gate" bio je najveći viseći most na svijetu nakon izgradnje 1937, te je odmah postao međunarodni simbol San Franciska. Trenutno je to drugi najveći viseći most u SAD-u, nakon mosta Verrazano-Narrows u New Yorku.

Mostom upravlja Golden Gate Bridge, Highway and Transportation District.

## Galerija 

Datoteka:Morning Fog at GGB.JPG|Most u magli
Datoteka:Golden Gate bridge pillar.jpg
Datoteka:Ggb by night.jpg
Datoteka:Golden Gate Bridge SF CA North View.jpg

## Reference 
## Vanjski linkovi 
* http://www.goldengatebridge.org/ 
* https://web.archive.org/web/20130709234025/http://www.dmoz.org/Regional/North_America/United_States/California/Metro_Areas/San_Francisco_Bay_Area/Travel_and_Tourism/Attractions/Golden_Gate_Bridge/
* http://sflib1.sfpl.org:82/search Bridges+--+Golden+Gate

Kategorija:Mostovi u Sjedinjenim Američkim Državama
Kategorija:Mostovi završeni 1937.
Transamerica Pyramid

mini|desno|Transamerica Pyramid
**Transamerica Pyramid** jest najviši i najprepoznatljiviji neboder u San Francisku.

Zgrada je visoka 260 metara, te se sastoji iz 48 spratova. Izgradnja je počela 1969, a završena je 1972. Iako više nije sjedište Transamerica Corporationa, još je uvijek jako vezana za kompaniju te predstavlja kompanijin logo. Zgradu je dizajnirao arhitekt William Pereira.

Transamerica Pyramid bila je najviša zgrada zapadno od Mississippija od 1972. do 1974. kada ju "nadvišio" Aon Center u Los Angelesu (262m).

## Vanjski linkovi 
* 

Kategorija:Neboderi
Kategorija:Građevine i strukture u Sjedinjenim Američkim Državama
Pasterizacija

**Pasterizacija** je postupak izlaganja namirnica (najčešće tečnih, posebno mlijeka) temperaturi 55-70&nbsp;°C radi produženja roka trajanja.

Pasterizacija općenito je proces uništavnja vegetativnih formi mikroorganizama uz istovremenu inaktivaciju enzima u hrani. Postiže se izlaganjem namirnica letalnom vremenu i letalnoj temperaturi koji su različiti za različite vrste hrane i referentne mikroorganizme. Pasterizacijom se uništavaju bakterije, a da se pri tome bitno ne mijenja sastav, ukus i prehrambena vrijednost namirnice. Međutim svakim toplinskim tretmanom dolazi do degradativnih procesa u hrani kao što je gubitak vitamina, pigmenata i sl.

Vrlo često se pasterizuje mlijeko kao i sokovi marmelade, kompoti i sl.
Mlijeko se pasterizuje izlaganjem temperaturi 63&nbsp;°C 30 min., zatim se brzo hladi i skladišti na temperaturi ispod 10&nbsp;°C. Pivo i vino zagrijava se 20 min na 60&nbsp;°C.

Pasterizacija je dobila ime po francuskom hemičaru Louis Pasteuru koji je prvi primjenio ovu metodu.

## Također pogledajte 
* Sterilizacija
* Louis Pasteur

Kategorija:Kulinarstvo
Kategorija:Čuvanje hrane
Susam

**Susam** ili **sezam** potječe iz tropske Azije i Južne Afrike. To je jednogodišnja zeljasta biljka i u 3-5 mjeseci uzgoja dostigne visinu do 2 metra. Stabljika je uspravna dlakava ili gola. Korijen je vretenast i dug do 1 metar. Plod su čahure koje sadrže veliku količinu sjemena. Listovi na donjem dijelu stabljike su ovalni i nasuprotni, a ostali uži, duguljasti i izmjenični. Cvjetovi su dvospolni, zvonoliki, rastu pojedinačno ili su po 2-4 skupljeni u pazušcima gornjih listova.

Gaji se radi sjemena najviše u Kini, Indiji, Sudanu i u još nekim zemljama. Sjeme sadrži 45-60% ulja koji se upotrebljava za kuhanje, salate i za proizvodnju margarina. Sjeme je također bogato proteinima i važi za omiljenu namirnicu u orijentalnim i sjevernoafričkim zemljama. Upotrebljava se u pekarstvu za posipanje peciva.

Susam pripada porodici *pedaliaceae*. Botanički naziv za biljku jest *Sesamum indicum*.

## Galerija 

Datoteka:Sesame-Seeds.jpg|Sjemenke susama
Datoteka:Sesame oil.jpg|Sezamovo ulje
Datoteka:Burger king whopper.jpg|Pecivo za hamburger posuto susamom

## Rasprostranjenost 
## Karakteristike
## Hemijski sastav 
## Upotreba
Sjemenke su jestive. Odličan su izvor kalcija te se preporučuju konzumirati kod osteoporoze. Jedu se sirove, često kao dio mješavina za hljeb, peciva i kolače. Svijetlo ulje susama koje se dobiva hladnim prešanjem, osim što je jestivo, odlična je podloga kao ulje za masažu. Smatra se vrlo stabilnim uljem, čime je pogodno za spravljanje macerata raznih ljekovitih biljaka. Također postoji i tamno ulje susama, što je ulje dobiveno hladnim prešanjem prženih sjemenki.

## Narodno vjerovanje 
## Također pogledajte 
* Spisak začina

## Reference 
## Vanjski linkovi 
* Sajt o začinima 

Kategorija:Pedaliaceae
Kategorija:Začini
Kategorija:Ljekovito bilje
Kategorija:Jestivi orašasti plodovi i sjemenke
Korijander

**Korijander** (lat. *Coriandrum sativum*), od grčkog *coris* -*buba *i *amon* - *anis*, je jednogodišnja biljka iz porodice apiaceae. 
## Rasprostranjenost 
Porijeklom je iz Azije.

## Karakteristike 
Biljka je visoka između 30 i 90 cm. U Upotrebi su listovi i plodovi, koji imaju različitu aromu, te se nadopunjuju. Listovi podsjećaju na listove peršuna.

## Hemijski sastav 
Korijander sadrži eterična ulja, proteine, šećer, vitamin C i dijelom organske kiseline.
Eterično ulje se dobija destilacijom iz sjemena i čine ga 70% monoterpenole, 10% monoterpene, ketoni, ester i kumarin.

## Upotreba 
U evropskoj kuhinji uglavnom se upotrebljava sjeme, dok su južnoameričkoj i azijskoj kuhinji bitni listovi, koji se pripremaju kao zelje. Svježi listovi imaju snažnu aromu mošusa i limuna. Ukusom su jako gorki i koriste se za garniranje jela i kao dodatak umacima, salatama i siru.
Svježe mljeveni plodovi dodatak su pecivu, jelima od kupusa, mahunastom povrću i tikvi. Zreli osušeni plodovi daju aromatični ukus i upotrebljavaju se u pripremi mnogih jela, posebno pečenih, a jedan je od sastojaka curry praška, paste i začina za medenjake. Upotrebljava se i za dopunjavanje piva, likera, kompota, marinada i božićnih kolača.  
Eterično ulje korijandera upotrebljava se u proizvodnji parfema. Ima i ljekovita svojstva da budi apetit, poboljšava probavu i ublažava grčeve i želučane tegobe. Korijander je u današnje vrijeme poznat po tome što potpomaže izlučivanje u nervima i ćelijama nagomilanu živu i otrove.

## Također pogledajte 
* Lista začina

Kategorija:Začini
Kategorija:Apiales
Krist Novoselić

mini|desno|Krist Novoselić
**Krist Anthony Novoselić II** (rođen u Comptonu, SAD, 16. maja 1965) američki je muzičar hrvatskog porijekla. Najpoznatiji je kao basist grunge grupe Nirvana.

Kratko vrijeme je živio u Zadru kod svojih rođaka 1980., gdje je pohađao gimnaziju. Zajedno s Kurt Cobainom je osnivač grupe Nirvana, koji je izvršio veliki utjecaj na rock muziku 90-tih godina 20. vijeka. Nakon tragične smrti Cobaina i raspada Nirvane Novoselic je povremeno nastupao i s drugim grupama. Trenutno se bavi politikom u SAD-u.

## Zanimljivosti 
* Iako je njegovo ime u engleskoj varijanti zapisano kao *Chris*, Novoselić je iz poštovanja prema svojim hrvatskim korijenima to ime promijenio 1993. godine u njegov izvorni oblik - Krist.

## Vanjski linkovi 
* Krist Novoselić biografija
* www.novoselic.com

Kategorija:Rođeni 1965.

Kategorija:Američki muzičari
Kategorija:Basisti
Čaj (višeznačna odrednica)

* Čaj, topli napitak dobiven od biljke čaj
* Čaj (biljka), biljka od koje se pravi čaj
* Biljni čaj, topli napitak koji se pravi od različitih biljaka
Efekt staklenika

Zagrijavanje klime popularno se zove "efekt staklenika". To je proces u kojem naša planeta ne uspijeva održati ravnotežu između energije prikupljene sa Sunca i topline izračene u Svemir. Plinovi čija je koncentracija porasla zagađivanjem atmosfere vraćaju dio topline natrag na Zemlju, što izaziva porast temperature atmosfere ne bi li se uspostavila nova ravnoteža. Sličan proces odvija se u stakleniku, pa odatle i naziv.

## Uzroci nastanka stakleničnih gasova 
Kao glavni krivac do sada je proglašavan ugljik dioksid (CO2), čija je koncentracija u atmosferi podignuta izgaranjem fosilnih goriva (uglja, nafte, plina). No, zadnja istraživanja ukazuju na to da ugljik dioksid nije najveći uzročnik zagrijavanja! Zahvaljujući mjehurićima zraka zarobljenim u polarnom ledu bilo je moguće odrediti sastave atmosfere od 1850. godine do danas. Rezultati pokazuju da je promjena klime zadnjih dvadesetak godina najvećim dijelom uzrokovana troposferskim ozonom (O3), metanom (CH4), hlorofluorougljicima (**CFC**), i vrlo sitnim česticama čađi!

Troposfera je dio atmosfere koji se proteže do 10&nbsp;km visine. Poznati ozonski omotač, koji nas štiti od UV zračenja i kojeg hlorofluorougljik i metan uništavaju, nalazi se između 20 i 30&nbsp;km visine. Međutim, troposferski ozon jedan je od najopasnijih vrsta zagađenja u velikim gradovima jer je vrlo opasan za zdravlje.

Vrlo sitne čestice prašine (aerosoli) igraju isto bitnu ulogu. Dok neki odbijaju sunčevo zračenje i time spuštaju temperaturu atmosfere, drugi imaju suprotan učinak. Kao čađ, naprimjer, koja je crna i dobro apsorbira zračenje, i uz to omogućuje stvaranje *naoblake sa sitnim kapima vode*, dok nezagađen zrak ima oblake s velikim kapima. Takvi nezagađeni oblaci znatno efikasnije odbijaju sunčevo zračenje. Naprimjer: satelitska slika istočne obale SAD-a pokazuje naoblaku sa sitnim kapima, dok područje iznad Kanade ima nešto čišći zrak i normalne oblake.

Okeani također igraju veliku ulogu jer akumuliraju ogromnu količinu topline i određuju klimatska zbivanja u atmosferi. Stoga su vrlo bitan faktor u predviđanjima promjena klime.
Međutim, ova saznanja imaju i pozitivnu stranu. Predviđanja nekih naučnika govore da bi smanjenje zagađenja zraka navedenim plinovima i aerosolima bilo neusporedivo bitnije i jednostavnije od smanjenja CO2, dok se većina naučnika slaže da su najveći krivci za zagrijavanje gasovi koji nastaju izgaranjem fosilnih goriva.

Kategorija:Atmosfera
Nijemci

{{Infokutija etnička grupa
| grupa         = Nijemci*Deutsche*
| slika         = Map of the German Diaspora in the World.svg
| ukupno        = 141,42 miliona
| regija1       = 
| pop1          = 66 420 000
| ref1          = 
| regija2       = 
| pop2          = 50 000 000
| ref2          = 49.2 miliona German Americans po podacima iz 2005., u skladu sa  
**Nijemci** - narod germanske grane indoevropske porodice naroda nastanjen u današnjoj Njemačkoj, ali također i širom svijeta, najviše ih ima iseljenih u Sjedinjenim Državama, Kanadi, Rusiji (Povolški Nijemci) i Poljskoj. Računa se da ih svih zajedno ima preko 100 miliona koji govore materinjim njemačkim jezikom. Među Nijemcima postoji više etničkih grupa koje se razlikuju po jeziku i običajima. Najpoznatiji su svakako Švabi (porijeklom od Sueba ili Sveva), Bavarci (porijekom od Bajuvara), Sasi (u Saskoj, porijeklom od Saksonaca ili Sasa) i vjerovatno još neki.

## Ime 
U vlastitom jeziku */die/ Deutschen*, a u  engleskom *Germans*. U bosanskom hrvatskom i srpskom jeziku često nazivani Švabama, što je u stvari jedna od njihovih etničkih zajednica.

## Reference 
Kategorija:Njemačka
Kategorija:Germanski narodi
Slovaci

**Slovaci** su zapadnoslavenski narod.

Broji oko 6.200.000 pripadnika, a najveći broj, nešto više od 4.000.000, živi u Slovačkoj. Slovaka u dijaspori ima oko 1.600.000, od čega najviše u SAD-u (1.000.000) i Češkoj (300.000).

Govore slovačkim jezikom, koji pripada grupi indoevropskih jezika. Po vjeroispovijesti su većinom rimokatolici, a ima i znatan broj protestanata.

Na današnje područje doselili su se početkom 6. stoljeća.

## Porijeklo imena 
Slovaci i Slovenci jedini su slavenski narodi koji su sačuvali staro ime Slavena (jednina: *slavěn*) u njihovom imenu - pridjev "Slovak" je i dalje *slovenský*, a ženska imenica "Slovak" je još uvijek *Slovenka* u slovačkom jeziku. Samo se muška imenica "Slovak" promijenila u *Slovenin*, vjerovatno u srednjem vijeku.

## Također pogledajte 
* Slovačka
* Slovenci

## Reference 
## Vanjski linkovi 
* Neke studije o ranim Slovacima i Slavenima, slovačkoj hidronimija itd. 

Kategorija:Slovaci
Kategorija:Zapadni Slaveni
Kategorija:Etničke grupe Slovačke
Kategorija:Etničke grupe Srbije
Kategorija:Etničke grupe u Vojvodini
Mađari

**Mađari** su narod koji pripada grupi ugrofinskih naroda.

Najviše su naseljeni u matičnoj domovini Mađarskoj, gdje ih ima 10,5 miliona. Osim u Mađarskoj, Mađara ima i u Rumuniji (2 miliona), SAD-u (750.000), Slovačkoj (600.000), Srbiji (Vojvodina) (300.000) i Ukrajini (180.000).

Vuku porijeklo sa Urala, a na današnja područja doselili su se u 9. vijeku. Govore mađarskim jezikom koji pripada ugrofinskoj grupi jezika.

Većinom su rimokatoličke vjere.

## Galerija 

Hungarian migration.jpg|Seoba Mađara
Hungarians in Hungary (1890).png|Mađari 1890. godine
Magyars in Austro-Hungarian Empire 1911.gif|Mađari 1911. godine
MagyarsOutsideHungary.png|Mađari, 21. vijek

## Također pogledajte 
* Huni

## Reference 
## Vanjski linkovi 
* 

Kategorija:Ugarski narodi
Kategorija:Etničke grupe Srbije
Kategorija:Etničke grupe u Vojvodini
Kategorija:Etničke grupe Mađarske